Mercedes-Benz AVTR hefur verið kynntur til leiks um er að ræða byltingakenndan hugmyndabíl frá þýska lúxusbílaframleiðandanum . Nafnið stendur fyrir Advanced Vehicle Transformation . Bíllinn lýsir framtíðarsýn Mercedes-Benz varðandi hönnun , aksturseiginleika og tækni . Mercedes-Benz AVTR er undir áhrifum frá Avatar kvikmyndinni sem sló í gegn fyrir nokkrum árum . Bíllinn er samstarfsverkefni Mercedes-Benz og afþreyingarfyrirtækisins Pandora sem er skýrt í höfuðið á samnefndri plánetu í myndinni Avatar . Bíllinn á að sýna nýja nálgun á milli fólks , véla og náttúru . Bíllinn er mjög framúrstefnulegur og hátæknivæddur . Í stað venjulegs stýris er margnota stjórntæki fyrir miðju rýmisins frammí sem gerir fólki og vélum möguleika á að tengjast . Hægt er að kveikja á innanrýminu í bókstaflegri merkingu með því að setja höndina á stjórntækið og bíllinn þekkir þá ökumanninn með hjartslætti og andardrætti hans . Ökumaður stjórnar akstrinum með stjórntækinu og farþegi frammí getur einnig stjórnað fjölmörgu með stjórntækinu m.a. 3D rauntíma grafík sem getur skannað heim Avatar frá mismundandi sjónarhornum . Þetta háþróaða stjórntæki getur búið til sjónræna tengingu á milli farþega inn í bílnum og þess sem er í gangi fyrir utan hann . Mercedes-Benz AVTR notar byltingarkenndar rafhlöður sem eru lífrænar og lausar við málma . Rafhlöðurnar eru því endurvinnanlegar . Sætin í bílnum eru framleidd úr vegan Dinamica leðri . Í innanrými bílsins er nýstárlegur viður sem nefnist Karuun og gefur hann innanrými bílsins náttúrulegt og hlýlegt yfirbragð .